হিন্দুধর্ম বিদ্যা
হিন্দুধর্ম বিদ্যা বলতে ভারতীয় উপমহাদেশের সনাতন ধর্ম তথা হিন্দুধর্ম ও হিন্দুধর্ম-সংশ্লিষ্ট সংস্কৃতি, বিশ্বাস, দর্শন, ভাষা, ঐতিহ্য ও চর্চা বিষয়ক নৈর্ব্যক্তিক বস্তুনিষ্ঠ উচ্চশিক্ষায়তনিক গবেষণাকে নির্দেশ করা হয়। এটিকে ধর্মবিদ্যা ও ভারতবিদ্যার উপক্ষেত্র হিসাবে বিবেচনা করা হয়। ভারতে ব্রিটিশ ঔপনিবেশিক যুগে ব্রিটিশ ভাষাতত্ত্ব থেকে এই বিদ্যাটির যাত্রা শুরু হয়। ভারতীয় উচ্চশিক্ষায়তনে হিন্দুধর্মের জন্য একটি স্বতন্ত্র বিভাগের অভাব ছিল। তাই হিন্দুধর্ম বিদ্যা মূলত বহিরাগত পশ্চিমারাই অনুশীলন করেছেন।